ઇન્ડોનેશિયાના જકાર્તા અને પાલેમબેંગમાં ૧૮ ઓગસ્ટથી એશિયન ગેમ્સની શરૂઆત થશે. ભારતે ૩૪ રમતોમાં ભાગીદારી માટે ૫૭૬ એથલીટના નામનું એલાન કરી દીધું છે. તેમાં આ જ વર્ષે એપ્રિલમાં થયેલા ગોલ્ડકોસ્ટ કોમનવેલ્થ ગેમ્સમાં મેડલ જીતનારા ૨૦ ખેલાડીઓના નામ નથી. બોક્સર એમસી મેરીકોમ, શૂટર જીતૂ રાય, વેઇટલિફ્ટર સંજીતા અને મીરાબાઈ ચાનૂ સહિત ૧૦ ગોલ્ડ મેડલિસ્ટ એશિયન ગેમ્સમાં જોવા નહીં મળે. સ્ટાર બોક્સર મેરીકોમને તેમની પસંદગીનો ભાર વર્ગ (વેઇટ ક્લાસ) નથી મળ્યો, એટલે તેમણે નામ પાછું ખેંચી લીધું. ભારતે ચાર વર્ષ પહેલા દક્ષિણ કોરિયાના ઇંચિયોનમાં થયેલી છેલ્લી એશિયન ગેમ્સમાં ૫૭ મેડલ મેળવ્યા હતા. તેમાં ૧૧ ગોલ્ડ, ૯ સિલ્વર અને ૩૭ બ્રોન્ઝ મેડલ સામેલ હતા.